Rubjerg Knude Fyr

De Rubjerg Knude Fyr ass e Liichttuerm tëscht Lønstrup a Løkken (Gemeng Hjørring), op der Nordmierküst an Nordjylland (Dänemark).

E gouf 1900 gebaut. Vun den 1910er Joren un huet sech tëscht dem Liichttuerm an dem Mier duerch de Wand eng Dün forméiert. Déi Dün beweegt sech a Richtung Nordosten an ass ewell komplett laanscht de Liichtttuerm gezunn. Vun Niewegebaier, déi emol do stoungen, si just nach Zillen do.

Well den Tuerm selwer riskéiert huet, déi géi Küst erofzefalen, wollt déi dänesch Naturschutzadministratioun en ëm 2018 ofrappe loossen. Wéinst Protester gouf dunn awer decidéiert, den Tuerm eng 70 Meter an d'Hannerland ze versetzen. D'dänesch Regierung huet dofir 5 Millioune Kroune labber gemaach."Leuchtturm in Jütland wird versetzt." spiegel.de, 2018-11-15. Dëst geschouch den 22. Oktober 2019 an enger spektakulärer Aktioun."Spektakuläre Rettungsaktion: Leuchtturm Rubjerg Knude Fyr zieht um." Video op youtube.com."Ein Leuchtturm zieht um." spiegel.de, 2019-10-22.

 Biller 

Um Spaweck

Kategorie:Liichttierm an Dänemark
Kategorie:Bauwierker 1900